Rum

Rum je druh alkoholického nápoja, ktorý sa vyrába z cukrovej trstiny. Poznáme biely rum a tmavý rum. Obsah alkoholu v nápoji sa pohybuje od 37,5 do 81 %.

Na Slovensku sa tradične predával alkoholický nápoj, ktorý bol označovaný ako Tuzemský rum, vyrába sa však umelo, dochutením zriedeného liehu (vyrábaného zo zemiakov, obilia alebo repnej melasy) s rumovou esenciou. Toto označenie však nevyhovuje predpisom EU (kde sa názvom rum môže označovať len trstinový rum), takže sa tento produkt môže predávať len pod inými názvami napr. pod označením Tuzemský um, R - tuzemský, R - 40 atď.

 Základné rozdelenie rumov 

 Podľa farby 
 biele
 zlaté
 tmavé
 čierne

 Podľa oblasti 
 ron - základ melasa, pôvod je najčastejšie z Kuby, Panamy, Venezuely, Portorika, Kolumbie, Dominikánskej republiky, Guatemaly a ďalších karibských štátov
 rum - základ melasa, pôvod Jamajka, Barbados, Trinidad a Tobago, či Svätý Krištof
 rhum - základ šťava z cukrovej trstiny (agricole/poľnohospodárske rumy, už sme ich spomínali vyššie), pôvod Haiti, Martinik, Guadeloupe, Madagaskar

 Podľa objemu alkoholu 
 rumy so štandardnou silou 37,5 - 40 %
 silné overproof rumy - môžu mať až do 75,5 %
 elixíry - rumový likér s obsahom alkoholu do 37,5 %

 Podľa spôsobu destilácie 
 pot still - destilačný prístroj pozostáva z medených kotlov rôznych rozmerov, bežne sa používa pri výrobe whisky a brandy. Rumy sú ťažšie a hutnejšie.
 column still - kontinuálny destilačný prístroj, pozostávajúci z dvoch stĺpcov, používaný hlavne v bývalých španielskych kolóniách. Rumy sú ľahšie a sladšie.

 Podľa základnej suroviny 
 agricole rumy (agricole / poľnohospodárske rumy) - vyrábajú sa zo štavy z cukrovej trstiny, sú jemnejšie a menej sladké (suché) ako rumy z melasy. Produkujú sa tradične v bývalých francúzskych kolóniách.
 melasové rumy (industriel) - tvoria väčšinu rumov, vyrábajú sa z melasy, odpadovej látky pri výrobe cukru z cukrovej trstiny. Sú aromatickejšie a sladšie.

 Podľa zrenia 
 zrejúce - rum väčšinou zreje v drevených sudoch (najčastejšie dubových) a aj v závislosti od dĺžky zrenia získava vône a chute, pre ktoré je tak populárny
 nezrejúce - nedozrievajú v sudoch, môžu ale pár mesiacov odpočívať v nerezových kadiach. Väčšinou sa jedná o číre a biele, ostrejšie a suchšie rumy. Uplatnenie majú pri výrobe miešaných nápojov.

 Podľa chute (nejde o oficiálne delenie) 
 sladký rum - sladkých je väčšina rumov, niektoré okrem vlastného cukru dosladzujú. Podľa nariadenia EÚ z roku 2021 je možné pridať maximálne 20 g/l.
 suchý rum - nedosladzovaný, v ktorom sa nachádza 0-5 g/l cukru. Často sa jedná o agricole rumy, alebo rumy britského štýlu

 Podľa doby a spôsobu starnutia 
 X.O - XO rum Extra Old, extra starý rum (nejedná sa o normu), môže sa jednať o minimálne 10 rokov starý rum (alebo jeden z rumov v smesi)
 Barrel Proof - dozriava v jednom sude, nemieša sa pred fľaškovaním
 Reserva - špeciálna metóda na zmiešavanie najlepších a najvyzretejších rumov
 Solera - zrejú vo 3 vrstvách sudov, na vrchu najmladšie postupne nadol k najstarším
 Cask finish - po zrení v jednom type suda sa dodatočne, na kratšie obdobie rum uskladní v inom type suda pre jemné pozmenenie charakteru

 Podľa zloženia 
 blended rumy - miešanie viacerých typov či ročníkov rumov jednej značky
 jednodruhové Vintage rumy - často limitované edície, dozrievajú v jednom type suda, nemiešajú sa pred stáčaním

 Podľa zeme pôvodu 
 karibské rumy - Bumbu, Pyrat, Doorly's, Havana Club, Bacardí, Diplomático
 ázijské rumy - Don Papa, Old Monk
 európske rumy - Božkov, Heffron, Saison, Dos Maders, Austrian Empire Navy
 ostatné rumy (krajiny Austrália, Brazília, Madagaskar, Maurícius) - Blue Mauritius, Dzama, cachaca

 Rumy 
 Rum Abuelo Añejo 
 A.H.RIISE
 (Panama)
 Admiral Nelson Rum
 Angostura 
 Appleton Estate Extra  (Jamajka)
 Bacardi
 Bumbu Rum
 Barcelo
 Bayu
 Barbancourt 8y(years)  (Haiti)
 Beenleigh (rum)
 Bermudez
 Black Seal
 Bounty Rum
 Braddah Kimo's Maui Rum
 Brinley Gold Rum
 Brugal
 Budaberg Overproof  (Austrália)
 Cacique (rum)
 Captain Morgan
 Cortez (rum)  (Panama)
 Coruba
 Cruzan (rum)
 Diplomatico
 Rum Don Q
 Flor de Caña
 Goodwill
 Gosling's (rum)
 Green Island
 Havana Club
 Honey Rum
 Lemon Heart
 Lambs Rum
 Malibu (rum)
 Malecon Esplendida  (Panama)
 Matusalem
 Mount Gay Eclipse  (Barbados)
 Montilla
 Myers's (rum)
 New Grove Oak Aged Rum
 New Grove Plantation Rum
 Panama Jack Spiced Rum
 Porfidio rum  (Mexiko)
 Pusser's
 Pyrat XO 
 Ron Diaz
 Ron Zacapa Centenario  (Guatemala)
 Royal Reserve
 Sailor Jerry
 Stroh  (Rakúsko)
 Trois Rivieres (Martinik)
 Varadero 15y(years)  (Kuba)
 Varela Rum  (Panama)
 Wray and Nephews

 Referencie 

 Iné projekty 

 Externé odkazy 
 Z rumu je um, z brandy hradby - spravy.pravda.sk
 Likérky premenovali staré značky alkoholov - sme.sk
 Málo prezieravý európsky um? - sme.sk
 Liehoviny po vstupe do EÚ - liehovary.sk

Kategória:Alkoholické nápoje